CELEX: 32015R0050
Language: hu
Date: 2015-01-14 00:00:00
Title: A Bizottság (EU) 2015/50 végrehajtási rendelete ( 2015. január 14. ) a 32/2000/EK tanácsi rendelet I. mellékletének a csokoládéra, a cukorkaárura és a kekszfélékre vonatkozó, GATT-Egyezményben előírt új uniós vámkontingensek bevezetése tekintetében való módosításáról

15.1.2015   
            
            
               HU
            
            
               Az Európai Unió Hivatalos Lapja
            
            
               L 9/20
            
         A BIZOTTSÁG (EU) 2015/50 VÉGREHAJTÁSI RENDELETE
   (2015. január 14.)
   a 32/2000/EK tanácsi rendelet I. mellékletének a csokoládéra, a cukorkaárura és a kekszfélékre vonatkozó, GATT-Egyezményben előírt új uniós vámkontingensek bevezetése tekintetében való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdése b) pontjának első francia bekezdésére,
   mivel:
   
               (1)
            
            
               A 32/2000/EK rendelet a GATT-Egyezményben előírt uniós vámkontingenseknek a vámáru-nyilatkozatok időrendi sorrendje szerinti megnyitását és kezelését írta elő.
            
         
               (2)
            
            
               A Tanács a 2014/116/EU határozattal (2) jóváhagyta az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodást.
            
         
               (3)
            
            
               A levélváltás formájában létrejött megállapodás a csokoládéra, a cukorkaárura és a kekszfélékre vonatkozó új éves vámkontingensekről rendelkezik. Ezeknek az új éves vámkontingenseknek az alkalmazása érdekében szükség van a 32/2000/EK rendelet módosítására.
            
         
               (4)
            
            
               Mivel a levélváltás formájában létrejött megállapodás 2014. július 1-jén lépett hatályba, indokolt, hogy e rendelet megfelelő része ugyanezen dátumtól legyen alkalmazandó.
            
         
               (5)
            
            
               Az e rendeletben előírt rendelkezések összhangban vannak a Vámkódex-bizottság véleményével,
            
         ELFOGADTA EZT A RENDELETET:
   1. cikk
   A 32/2000/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 5., 2000.1.8., 1. o.
   
   
      (2)  A Tanács 2014. január 28-i 2014/116/EU határozata az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről (HL L 64., 2014.3.4., 1. o.).
   
      MELLÉKLET
      A 32/2000/EK rendelet I. mellékletének táblázatába a következő sorok kerülnek beillesztésre:
      
         
                     „09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Csokoládé
                  
                  
                     július 1-jétől június 30-ig
                  
                  
                     2 026 tonna
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Cukorkaáru (beleértve a fehér csokoládét is) kakaótartalom nélkül
                  
                  
                     július 1-jétől június 30-ig
                  
                  
                     2 289 tonna
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     A ropogós kenyér (»knäckebrot«), a mézeskalács és hasonló, az édes keksz (biscuit), a gofri és ostya, a kétszersült, a pirított kenyér és hasonló pirított termék kivételével
                  
                  
                     július 1-jétől június 30-ig
                  
                  
                     409 tonna
                  
                  
                     40”